
	Bucureşti, 28.06.2017   

Nr. 4c-2/ 695
PLx.233/2017


AVIZ
asupra proiectului de Lege pentru aprobarea Ordonanţei de urgenţă a Guvernului nr.34/2017 privind gestionarea financiară a fondurilor externe nerambursabile aferente Mecanismului financiar Spaţiul Economic European 2014-2021 şi Mecanismul financiar norvegian 2014-2021
      
      În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată spre dezbatere şi avizare asupra proiectului de Lege pentru aprobarea Ordonanţei de urgenţă a Guvernului nr.34/2017 privind gestionarea financiară a fondurilor externe nerambursabile aferente Mecanismului financiar Spaţiul Economic European 2014-2021 şi Mecanismul financiar norvegian 2014-2021, trimis cu adresa nr. PLx.233/2017 din 19 iunie 2017. 

Senatul, in calitate de prima Camera sesizata, a adoptat proiectul de Lege în ședința din 12 iunie 2017.

Conform prevederilor art. 75 din Constituţia României, republicată, şi ale art.92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională.
Potrivit dispoziţiilor art. 61 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de Lege menţionat mai sus, în şedinţa din 27 iunie 2017.
Membrii Comisiei au examinat proiectul de Lege supus avizării, expunerea de motive şi avizul Consiliului Legislativ.
În urma dezbaterilor, deputații prezenți la lucrări au hotărât, cu unanimitate de voturi, întocmirea unui aviz favorabil, cu 1 amendament admis prezentat în Anexă.
	PREŞEDINTE,

Leonardo BADEA
	

SECRETAR,

Marilen - Gabriel PIRTEA



	


Şef  cabinet,
Alexandra Nistor
Anexă
Amendament admis
În urma dezbaterii, Comisia propune adoptarea proiectului de lege cu următorul amendament:

	Nr. crt.
	Ordonanța de Urgență a Guvernului nr.34/2017
	Text Senat
	Text propus de Comisie
(autorul amendamentului)
	Motivarea 

amendamentelor propuse

	1. 
	Art.11 - (11)Sumele care pot fi acordate prin mecanismele financiare, ce urmează a fi plătite de operatorii de programe/punctul naţional de contact, către promotorii de proiecte/beneficiarii cărora li se aplică modelul prefinanţării, se virează de către operatorii de program/punctul naţional de contact, în condiţiile alin. (1) şi (7), după şi ţinând cont de rezultatele autorizării cheltuielilor justificate de promotorii de proiecte/beneficiari aferente perioadei raportate, cu excepţia plăţii avansului, astfel cum este definit la art. 2 alin. (3) lit. e), precum şi a cazurilor justificate de constrângeri bugetare ale promotorilor de proiect/beneficiarilor când operatorii de program/punctul naţional de contact pot/poate face plăţi înaintea autorizării cheltuielilor, cu respectarea termenului prevăzut la art. 22 alin. (4).
	
	La articolul 11, alineatul (11) se modifică și va avea următorul cuprins:

(11)Sumele care pot fi acordate prin mecanismele financiare, ce urmează a fi plătite de operatorii de programe/punctul naţional de contact, către promotorii de proiecte/beneficiarii cărora li se aplică modelul prefinanţării, se virează de către operatorii de program/punctul naţional de contact, în condiţiile alin. (1) şi (7), după şi ţinând cont de rezultatele autorizării cheltuielilor justificate de promotorii de proiecte/beneficiari aferente perioadei raportate, cu excepţia plăţii avansului, astfel cum este definit la art. 2 alin. (3) lit. e), precum şi a cazurilor justificate de constrângeri bugetare existente la nivelul proiectului când operatorii de program/punctul naţional de contact pot/poate face plăţi înaintea autorizării cheltuielilor, cu respectarea termenului prevăzut la art. 22 alin. (4).
	Amendament formulat pentru claritate

